ความแคลงใจในธรรมาภิบาลของตลาดทุนไทย จะส่งผลอย่างไร
a. นักลงทุนทั้งไทยและต่างชาติไม่กล้าลงทุน
b. กระบวนการสรรหาเลขา ก.ล.ต. คนใหม่ใช้เวลานานมาก
c. ตลาดตราสารหนี้ปิดจนผู้ออกตราสารไม่สามารถ Roll Over ได้
d. การแก้ไขเรื่องสำคัญหลายอย่างในตลาดทุนช้าออกไปเรื่อยๆ
คำตอบได้แก่ a.  เนื่องจาก ก.ล.ต. ซึ่งเป็นผู้กำกับดูแลตลาดทุน เป็นหน่วยงานที่มีความสำคัญมาก ต้องรักษา Integrity และธรรมาภิบาลในตลาดทุน รวมทั้งจะต้องดูแลผู้ลงทุน ที่ผ่านมากลไกตลาดทุนซับซ้อนขึ้นมาก ไม่ว่าจะเป็นตราสารอนุพันธ์ประเภทใหม่ๆ หรือ Digital Assets ถึงแม้จะไม่มีการตั้งใจโกง ก.ล.ต. ก็ต้องเร่งสร้างความเข้มแข็งให้เท่าทันกับพัฒนาการของตลาดทุน จึงจะกำกับดูแลได้อย่างเท่าทัน

เวลาที่เกิดการโกงกันกรณีใหญ่ๆ ในตลาดทุน ความเสียหายไม่ได้เกิดขึ้นเฉพาะกับผู้ถือหุ้นหรือผู้ถือตราสารหนี้ของบริษัทที่มีปัญหาเท่านั้น แต่จะกระทบกับผู้ลงทุนทุกคนและบริษัทที่ระดมทุนทุกบริษัทด้วย

ความแคลงใจในธรรมาภิบาลของตลาดทุนไทย จะส่งผลให้นักลงทุนทั้งไทยและต่างชาติไม่กล้าลงทุน เงินไหลออกจากตลาดทุน ราคาหุ้นลดต่ำลง ต้นทุนการระดมทุนจะสูงขึ้น ซึ่งจะกระทบต่อความสามารถในการแข่งขันของบริษัทไทยและเศรษฐกิจไทยโดยรวมด้วย
4.ข่าวเศรษฐกิจและการเงิน,3.ตลาดการเงิน & ผลิตภัณฑ์และบริการทางการเงิน